ברוך עזרתי

ברוך עזרתי (15 בינואר 1920 – 24 באפריל 2020) היה ממייסדי מחלקת הנוער של מכבי תל אביב, ויושב ראש המחלקה למעלה מ-50 שנה. על שמו נקראת קבוצת ילדים א' של מכבי תל אביב.

ביוגרפיה
עזרתי, בן יוסף ויפה, נולד בשנת 1920 ביוון, ועלה לארץ ישראל המנדטורית בילדותו, ב-1932. היה בעל חנות בדים ברחוב נחלת בנימין בתל אביב. השתתף בנבחרת החתירה של צופי הים. לאחר ריב עם חברים נוספים בנבחרת החתירה ב-1955, הלך לאצטדיון המכביה וצפה באימון של מכבי תל אביב, ובמהלכו פנו אליו מהמועדון במטרה שיצטרף לנהל את ועד הנוער אשר היה מורכב מ-3 קבוצות ילדים. בהמשך הקים עזרתי את מחלקת הנוער של המועדון וכיהן כיושב ראש המחלקה למעלה מ-50 שנה.

בפברואר 2020 הוענק לעזרתי מגן הוקרה מטעם מכבי תל אביב לכבוד יום הולדתו ה-100. הוא נפטר מאוחר יותר באותה השנה. לאחר פטירתו החליטה קבוצת מכבי תל אביב לקרוא על שמו את קבוצת ילדים א' במחלקת הנוער.

היה אב לבן ובת, סב לנכדים ונינים.

קישורים חיצוניים

הערות שוליים

מכבי תל אביב (כדורגל)
עסקני כדורגל ישראלים
ישראלים ילידי יוון
אנשי העלייה החמישית מסלוניקי
ישראלים שהגיעו לגיל מאה
אישים הקבורים בבית הקברות ירקון
ישראלים שנולדו ב-1920
ישראלים שנפטרו ב-2020